Document ID: 32002D1919

32002D1919
L 293/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ № 1919/2002/ЕО НА ЕВРОПЕЙСКИЯ ПАРЛАМЕНТ И НА СЪВЕТА
от 21 октомври 2002 година
за изменение на Решение 96/411/ЕО на Съвета относно подобряването на земеделската статистика на Общността
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за създаване на Европейската общност, и по-специално член 285, параграф 1 от него,
като взеха предвид предложението на Комисията (1),
в съответствие с процедурата, определена в член 251 от Договора (2),
като имат предвид, че:
(1)
Решение 96/411/ЕО на Съвета е предназначено да даде възможност на земеделската статистика на Общността (3) да отговори по-задоволително на нуждите от информация, произтичащи от Общата селскостопанска политика.
(2)
Докладът на Комисията до Европейския парламент и до Съвета относно напредъка в прилагането на Решение 96/411/ЕО прави положителна оценка на прилагането на това решение.
(3)
Процесът на адаптиране на националните статистически системи към нуждите, произтичащи от промените в Общата селскостопанска политика, все още не е приключил.
(4)
Както вътрешното развитие на Общата селскостопанска политика и външния контекст на разширяването на изток, така и откриването на нов кръг от многостранни търговски преговори налагат подобрено идентифициране на статистическите нужди и, когато е уместно, мерки за довършване на настоящата регулаторна рамка, определяща обхвата на статистическата информация относно Общата селскостопанска политика, която държавите-членки са задължени да предоставят на Комисията.
(5)
Предложението за решение на Европейския парламент и на Съвета относно статистическата програма на Общността (2003-2007 г.) (4) препоръчва продължаване на дейностите за подобряване на вече съществуващата земеделска статистика и планиране на бъдещо развитие с цел да се отговори задоволително на нуждите на Общата селскостопанска политика.
(6)
Инструментът, въведен с Решение 96/411/ЕО, е спомогнал за развитие на процеса на адаптиране на системата на земеделска статистика на Общността към промените в нуждите от земеделска статистика на Общата селскостопанска политика. Въпреки това този процес все още не е приключил. Решение 96/411/ЕО следва да бъде изменено с цел този процес да бъде продължен,
ПРИЕХА НАСТОЯЩОТО РЕШЕНИЕ:
Член 1
Решение 96/411/ЕО се изменя, както следва:
1.
в член 3 текстът „за периода 2000-2002 г.“ се заменя с текста „за периода 2003-2007 г.“;
2.
в член 6 параграф 4 се заменя със следния текст:
„4. Финансовата рамка за прилагане на тази програма за периода 2003-2007 г. се определя на 5 милиона EUR.
Годишните средства се разрешават от бюджетния орган в рамките на финансовата перспектива.“;
3.
в член 11 числото „2002 г.“ се заменя с „2007 г.“;
4.
в член 11 изречението „след консултиране с Постоянния комитет за земеделска статистика“ се заличава.
Член 2
Настоящото решение влиза в сила на третия ден след публикуването му в Официален вестник на Европейските общности.
Член 3
Адресати на настоящото решение са държавите-членки.
Съставено в Люксембург на 21 октомври 2002 година.

Labels: 4
15
19
6